ΓΡΑΠΤΗ ΕΡΩΤΗΣΗ P-0731/01

υποβολή: Gianfranco Dell'Alba (TDI) προς την Επιτροπή

(7 Μαρτίου 2001)

Θέμα: Συμπεριφορά της ιταλικής Εθνικής Υπηρεσίας Πολιτικής Αεροπορίας (ENAC) έναντι της εταιρείας Air Sicilia

Λαμβάνονταςπόψη ότι: η ENAC αποφάσισε χωρίς την παραμικρή προειδοποίηση και με ένα ανακοινωθέν Τύπου (!), από 20ής Φεβρουαρίου 2001, την αναστολή του Πιστοποιητικού Τεχνικής Καταλληλότητας (CIT) και της άδειας πραγματοποίησης εναερίων μεταφορών για την εταιρεία Air Sicilia, καταλογίζοντας στην εταιρεία, ορισμένες παραλείψεις στην εφαρμογή των προδιαγραφών πλοϊμότητας των αεροσκαφών Beoing 737 που χρησιμοποιεί η εταιρεία"

οι λόγοι του σοβαρότατου αυτού μέτρου φαίνεται ότι βασίζονται σε δύο αιτιολογήσεις, δηλαδή στον διορισμό ενός τεχνικού διευθυντή, που σύμφωνα με την ENAC δεν πληροί τις προϋποθέσεις καταλληλότητας και στη σχέση εργασιακής εξάρτησης του τεχνικού προσωπικού στην εταιρεία G.A.I. (που αποτελεί τμήμα του ομίλου Air Sicilia και ανήκει αποκλειστικά στους ίδιους εταίρους) και όχι στην Air Sicilia που ως γνωστόν πραγματοποιεί από εξαετίας κανονικές τακτικές συνδέσεις σε εθνικά δρομολόγια"

μετά τις διαμαρτυρίες του προέδρου και του προσωπικού της εταιρείας που προσέφυγαν εξάλλου στο Περιφερειακό Διοικητικό Δικαστήριο (TAR) της Σικελίας, ο Νομάρχης της Κατάνια, αφού έλαβε οδηγίες από την κυβέρνηση, αποφάσισε την επανάληψη των πωλήσεων εισιτηρίων επιτρέποντας στην Air Sicilia να επαναλάβει τις πτήσεις έστω και αν προσωρινά χρησιμοποιεί άλλους φορείς"

Ερωτάται η Επιτροπή:

- εάν θεωρεί ότι, στην περίπτωση που ο Υπουργός Μεταφορών ακυρώσει σύντομα το μέτρο που ελήφθη έναντι της Air Sicilia, η ζημία πουπέστη η εταιρεία πρέπει να αποζημιωθεί καταλλήλως"

- εάν γνωρίζει προηγούμενες αφαιρέσεις αδειών πτήσεων για άλλες αεροπορικές εταιρείες για τους ίδιους λόγους και εάν ναι, ποιες ήσαν αυτές"

- εάν θεωρεί σκόπιμο να πραγματοποιήσει έρευνα σχετικά με το συμβάν και συγκεκριμένα όσον αφορά τη συμπεριφορά της ENAC και ενδεχόμενη κατάχρηση εξουσίας προκειμένου να ευνοηθούν νεοεισερχόμενες στην αγορά αεροπορικές εταιρείες,πό το πρίσμα των ευρωπαϊκών κανόνων περί ανταγωνισμού και μη διάκρισης.

Απάντηση της κας de Palacio εξ ονόματος της Επιτροπής

(24 Απριλίου 2001)

Το ζήτημα που θέτει το Αξιότιμο Μέλος του Κοινοβουλίου ααφορά την εφαρμογή του κανονισμού (ΕΟΚ) αριθ. 2407/92 του Συμβουλίου της 23ης Ιουλίου 1992 περί της εκδόσεως αδειών των αερομεταφορέων(1) στην Ιταλία. Οι διατάξεις αυτές ορίζουν ρητά ότι η χορήγηση και κατοχή αδειών εκμετάλλευσης προκειμένου περί αερομεταφορέων εγκατεστημένων στην Κοινότητα διενεργείται από τα κράτη μέλη. Μία τέτοια άδεια μπορεί να χορηγηθεί νομίμως μόνο εφόσον ο αερομεταφορέας διαθέτει έγκυρο πιστοποιητικό αερομεταφορέα (air operator certificate AOC). Το πιστοποιητικό αυτό το οποίο χορηγείται επίσης από τα κράτη μέλη, προσδιορίζει τις δραστηριότητες που καλύπτονται από την άδεια εκμετάλλευσης και βεβαιοί ότι ο συγκεκριμένος αερομεταφορέας έχει την επαγγελματική ικανότητα και οργάνωση για να εγγυηθεί την ασφάλεια των αεροσκαφών για τις προβλεπόμενες δραστηριότητες. Τα εν λόγω πρότυπα ασφαλείας αποτελούν το αντικείμενο του κανονισμού (ΕΟΚ) αριθ. 3922/91 του Συμβουλίου της 16ης Δεκεμβρίου 1991 για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας(2).

Ο κανονισμός για τις άδειες εκμετάλλευσης επιβάλλει στα κράτη μέλη να μην χορηγούν ή να επιτρέπουν την κατοχή αδειών εκμετάλλευσης όταν δεν πληρούνται οι απαιτήσεις του κανονισμού. Επίσης, τα κράτη μέλη δεν δύνανται να αρνούνται την χορήγηση ή την κατοχή αδειών εκμετάλλευσης όταν δεν πληρούνται οι απαιτήσεις του κανονισμού. Οι εν λόγω απαιτήσεις περιλαμβάνουν την οικονομική ευρωστία του συγκεκριμένου αερομεταφορέα. Επίσης, ο κανονισμός επιτρέπει στα κράτη μέλη, προκειμένου για την έκδοση ή κατοχή άδειας εκμετάλλευσης, να απαιτούν την προσκόμιση απόδειξης ότι τα πρόσωπα που διαχειρίζονται επί συνεχούς και πραγματικής βάσεως τον αερομεταφορέα πληρούν ορισμένα πρότυπα επαγγελματικής συμπεριφοράς, πέραν των τεχνικών προτύπων που απαιτούνται βάσει του πιστοποιητικού αερομεταφορέα (AOC).

Τέλος, ο κανονισμός για τις άδειες εκμετάλλευσης επιβάλλει στα κράτη μέλη τηνιοθέτηση διαδικασιών για την δημοσιοποίηση των αδειών εκμετάλλευσης. Οι αποφάσεις για την χορήγηση ή ανάκληση αδειών πρέπει να δημοσιεύονται στο Φύλλο της Κυβερνήσεως. Επιπλέον, οι αποφάσεις άρνησης ή ανάκλησης μιας άδειας εκμετάλλευσης πρέπει να είναι αιτιολογημένες. Η Επιτροπή δεν έχει ακόμη ενημερωθεί για απόφαση των εθνικών αρχών σχετικά με τον αερομεταφορέα Air Sicilia. Οι επιχειρήσεις στις οποίες έχειπάρξει άρνηση χορήγησης αδειών εκμετάλλευσης μπορούν να προσφεύγουν στην Επιτροπή, η οποία, στην περίπτωση αυτή, έχει τηνποχρέωση να διερευνήσει κατά πόσον τηρήθηκαν οι απαιτήσεις του κανονισμού, και να τοποθετηθεί επί του θέματος. Μέχρι στιγμής, η Επιτροπή δεν έχει γίνει αποδέκτης τέτοιου αιτήματος από την Air Sicilia. Επιπλέον, κάθε θέμα αποζημίωσης για ζημίες που προεκλήθησαν λόγω της απώλειας άδειας εκμετάλλευσης εμπίπτει στις αρμοδιότητες των εθνικών δικαστηρίων.

(1) ΕΕ L 240 της 24.8.1992.

(2) ΕΕ L 373 της 31.12.1991.